
ŠIAULIŲ MIESTO SAVIVALDYBĖS ADMINISTRACIJOS
JAUNIMO REIKALŲ KOORDINATORIUS (VYRIAUSIASIS SPECIALISTAS)

SPRENDIMO „DĖL PRITARIMO ĮGYVENDINTI PROJEKTĄ „ŠIAULIAI – JAUNIMO SOSTINĖ“ PROJEKTO
AIŠKINAMASIS RAŠTAS

2024-01-30
Šiauliai


Parengto sprendimo projekto tikslai ir uždaviniai. 
Parengto sprendimo projekto tikslas – pritarti, kad 2025 metais būtų įgyvendinamas projektas „Šiauliai – jaunimo sostinė“, iš dalies finansuojamas Jaunimo reikalų agentūros (30,00 tūkst. Eur), numatyti, kad projektui įgyvendinti 2025 m. iš Šiaulių miesto savivaldybės biudžeto bus skiriama 30,00 tūkst. Eur, bei įgalioti Šiaulių miesto savivaldybės administracijos direktorių pasirašyti visus su projektu susijusius dokumentus.

Jaunimo reikalų agentūra (toliau – Agentūra), vadovaudamasi Agentūros direktoriaus 2023 m. gruodžio 29 d įsakymu Nr. 2V-377(1.4E) „Dėl „Lietuvos jaunimo sostinė 2025 m.“ finansavimo konkurso nuostatų patvirtinimo“, skelbia projektų „Lietuvos jaunimo sostinė 2025 m.“ finansavimo konkursą (toliau - Konkursas).

Konkurso tikslas – stiprinti jaunimo politiką ir jaunimo sektoriaus bei vietos savivaldos bendradarbiavimą, sudarant palankias sąlygas jauniems žmonėms dalyvauti savivaldybės gyvenime, jaunimui įgalinti, savanorystei, gerinant darbo su jaunimu kokybę ir plėtojant aprėptį, stiprinant tarpžinybiškumą.
Klausimas svarstytas Šiaulių miesto savivaldybės jaunimo reikalų tarybos (toliau – SJRT) posėdyje, kurio metu  nutarta teikti paraišką konkursui ir kreiptis į Šiaulių miesto savivaldybės tarybą, Administraciją ir merą su pasiūlymu Administracijai teikti paraišką, organizuoti nuotolinius Savivaldybės administracijos, aukštųjų mokyklų, Šiaulių technologijų mokymo centro, švietimo, kultūros, sporto institucijų, verslo, žiniasklaidos ir jaunimo atstovų susitikimus dėl bendro projekto rengimo ir pasiskirstymo veiklomis ir atsakomybėmis. Pirmosios Jaunimo sostinės idėjos buvo generuojamos nuotoliniame susitikime, kuriame dalyvavo jaunimo ir su jaunimu dirbančių organizacijų, atvirojo jaunimo centro, turizmo informacijos centro, Kultūros skyriaus, Švietimo skyriaus, aukštųjų mokyklų, Šiaulių technologijų mokymo centro atstovai, aptartas projekto tikslas ir numatyti uždaviniai bei susitarta dėl priemonių jam pasiekti. Laimėję Lietuvos jaunimo sostinės vardą pristatysime miestą kaip kultūros, sporto, švietimo židinį, pakeisime stereotipinį požiūrį į jauną žmogų ir jo problemas, įveikslinsime jaunimo potencialą, tuo rodysime pavyzdį ir kitoms Lietuvos savivaldybėms bei stipriai prisidėsime prie nacionalinės jaunimo politikos įgyvendinimo.
Projekto vykdymo laikotarpis bei tinkamomis finansuoti laikomos išlaidos, patirtos ir apmokėtos nuo 2025 m. sausio 1 d. iki 2025 m. gruodžio 31 d.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Teigiamos pasekmės: bendradarbiaujant su Lietuvos ir vietos verslo, kultūros, sporto, socialinės, švietimo sričių institucijomis, jaunimo ir su jaunimu dirbančiomis organizacijomis, neformaliomis jaunimo grupėmis, jaunuoliais, dėl įvairių priežasčių patiriančiais atskirtį, savanoriais, taikant inovatyvius darbo metodus bus sudarytos sąlygos jauniems žmonėms dalyvauti miesto gyvenime, jaustis išklausytiems ir suprastiems, skatinama jaunimo saviraiška, įsitraukimas, bendradarbiavimas aktualiose jaunimui srityse, ugdomos lyderystės kompetencijos, skatinama jaunimo įtrauktis į tinklaveiką tarp įvairių sektorių, skatinama savanorystė, tolerancija ir atjauta, mažinama atskirtis, sukuriamas ir palaikomas jaunimo ir įvairių sektorių dialogas, pozicionuojamas Šiaulių miestas kaip jaunimo lyderystės centras regione.
Neigiamos pasekmės: nėra. 

Priėmus sprendimą, keičiamų ar panaikinamų galiojančių Savivaldybės teisės aktų nėra.  

Sprendimui įgyvendinti papildomų teisės aktų sprendimo įgyvendinimui priimti nereikia. 
Laimėjus Konkursą iki 2025 m. kovo 1 d. reikės turėti Šiaulių miesto savivaldybės tarybos sprendimu patvirtintą ir galiojantį 2025 m. projekto priemonių veiklų planą.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti sėkmės atveju reikės 2025 m. biudžete numatyti 30,00 tūkst. Eur.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.	
Sprendimo projektą parengė Šiaulių miesto savivaldybės administracijos jaunimo reikalų koordinatorė (vyriausioji specialistė) Dalia Vietienė, tel. (8 41) 59 63 03.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Vertinimas nereikalingas. 


Vyr. specialistė (jaunimo reikalų koordinatorė)	Dalia Vietienė





